Euroopa Liidu Teataja L 162 , 13/06/1989 Lk 0018 - 0020

Soomekeelne eriväljaanne: Peatükk 3 Köide 29 Lk 0148

Rootsikeelne eriväljaanne: Peatükk 3 Köide 29 Lk 0148



Komisjoni määrus (EMÜ) nr 1644/89, 12. juuni 1989, millega muudetakse määrust (EMÜ) nr 411/88 kokkuostu, ladustamist ja müüki hõlmavate sekkumismeetmete rahastamiskulude arvutamisel kasutatava meetodi ja intressimäära kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 2. augusti 1978. aasta määrust (EMÜ) nr 1883/78, millega kehtestatakse üldeeskirjad sekkumise finantseerimiseks Põllumajanduse Arendus- ja Tagatisfondi tagatisrahastust [1], viimati muudetud määrusega (EMÜ) nr 787/89 [2], eriti selle artiklit 5, ning arvestades, et: määruse (EMÜ) nr 1883/78 artiklis 5 on sätestatud, et liikmesriikidest pärit rahaliste vahendite puhul, millega rahastatakse toodete kokkuostmist, arvutatakse EAGGFi tagatisrahastust finantseeritav intressikulu kogu ühenduses sama meetodi ja intressimäära põhjal ning see intressimäär peab vastama tegelikult makstavatele intressimääradele; komisjoni määruses (EMÜ) nr 411/88 [3], muudetud määrusega (EMÜ) nr 439/89 [4], on sätestatud eespool nimetatud rahastamiskulude arvutamisel kohaldatav meetod ja intressimäärad; lühi- ja pikaajalise rahastamise intressimäärad on liikmesriikides väga erinevad; seni kasutatud intressimäärade paranduskoefitsient ei ole andnud rahuldavaid tulemusi; viimastel aastatel peegeldavad eküü puhul registreeritud intressimäärad üha enam eküüd moodustavate valuutade intressimäära, mille suhtes on kohaldatud paranduskoefitsienti, ja eküü intressimäärasid võib seetõttu käsitada ühenduse intressikulusid esindavana; sekkumisvarudesse investeeritud kapitali rahastamise tähtaegu silmas pidades peaks ühtne intressimäär kajastama kolme ja kaheteistkümne kuu tähtpäevaintressi; nimetatud määruse artikkel 4 peaks sätestama nende liikmesriikide puhul kohaldatavad erieeskirjad, kus intressikulud on madalamad kui ühtse intressimäära kohaldamisest tulenevad intressikulud; EAGGFi komitee ei ole eesistuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 411/88 muudetakse järgmiselt. 1. Artikkel 3 asendatakse järgmisega: "Artikkel 3 Määruse (EMÜ) nr 1883/78 artiklis 5 osutatud intressimäär vastab eküü kolme kuu ja 12 kuu tähtpäevaintressiga intressimääradele, mille on registreerinud Euroopa Ühenduste Statistikaamet euroturul vastavalt ühe kolmandiku ja kahe kolmandiku suuruse paranduskoefitsiendiga. Intressimäär määratakse kindlaks enne EAGGFi tagatisrahastu iga aruandeaasta algust sellele eelnenud kuue kuu jooksul registreeritud intressimäärade põhjal." 2. Artiklisse 4 lisatakse lõige 1a: "1a. Liikmesriigi tasutud intressikulud teatatakse komisjonile hiljemalt 20 päeva enne majandusaasta lõppu. Intressikulud peavad olema teatamisele eelnenud kuue kuu kohta. Kui intressimäärasid ei teatata, määratakse kohaldatavad intressikulud lisas kehtestatud viiteintressi põhjal." 3. Lisatakse käesoleva määruse lisa. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. juuni 1989 Komisjoni nimel komisjoni liige Ray Mac Sharry [1] EÜT L 216, 5.8.1978, lk 1. [2] EÜT L 85, 30.3.1989, lk 1. [3] EÜT L 40, 13.2.1988, lk 25. [4] EÜT L 51, 23.2.1989, lk 7. -------------------------------------------------- LISA " “LISA Artikli 4 lõikes 1a osutatud viiteintressid [1] 1. Belgia Brüsseli pankadevaheline laenuintressimäär kolmeks kuuks 2. Taani Riigi kaheteistkümnekuulise tähtajaga võlakirjade intressimäär 3. Saksamaa Frankfurti pankadevaheline laenuintressimäär kolmeks kuuks 4. Kreeka Riigi kaheteistkümnekuulise tähtajaga võlakirjade intressimäär 5. Prantsusmaa Pariisi pankadevaheline laenuintressimäär kolmeks kuuks 6. Hispaania Madridi pankadevaheline laenuintressimäär kolmeks kuuks 7. Iirimaa Dublini pankadevaheline laenuintressimäär kolmeks kuuks 8. Itaalia Riigi kaheteistkümnekuulise tähtajaga võlakirjade intressimäär 9. Luksemburg Pankadevaheline intressimäär kolmeks kuuks 10. Madalmaad Amsterdami pankadevaheline laenuintressimäär kolmeks kuuks 11. Portugal Lissaboni pankadevaheline laenuintressimäär kolmeks kuuks 12. Ühendkuningriik Londoni pankadevaheline laenuintressimäär kolmeks kuuks NB: Neid määrasid suurendatakse ühe protsendipunkti võrra, mis vastab pangamarginaalile.” " [1] Vastavad intressi netomäärad, st intressimäärad, millest on maha arvatud võimalik maksukoormusele vastav osa (kinnipeetav maks jne). --------------------------------------------------